– Ni år til planlegging av ny vei eller jernbane, det er for lang tid, sa statsminister Jens Stoltenberg til Aftenposten i april. Nå får han svar fra utbyggingssjef Lars Aksnes i Vegdirektoratet. – Med dagens detaljerte regler for planlegging og utbygging av vei er det vanskelig å korte ned prosessen uten lovendringer, sier Aksnes til internbladet Vegen og vi i Statens vegvesen. Til Aftenposten opplyser Aksnes at utspillet kom som følge av avisintervjuet med Stoltenberg. Veivesenet er i gang med et prosjekt der de ser på effektiviseringsmuligheter innenfor eksisterende lover og forskrifter.